Mišljenje Upravnog vijeća pri izboru kandidata za izbor i imenovanje ravnatelja/ice za sljedeće četverogodišnje razdoblje

Na sjednici Upravnog vijeća Tiflološkog muzeja održane 2. 6. 2014. g. razmatrani su pristigli Prijedlozi aktivnosti za sljedeće četverogodišnje razdoblje za raspisani natječaj za izbor i imenovanje ravnatelja.

Nakon razmatranja pristiglih Programa i diskusije članovi Upravnog vijeća donose sljedeće mišljenje i zaključak:

**Uvažavajući elemente svih pristiglih Prijedloga, Upravno vijeće daje prioritet Prijedlogu mr. sc. Željke Bosnar Salihagić.**

Obrazloženje:

Smatra se da je Prijedlog aktivnosti koncepcijski i financijski održiv. Jasni i realni ciljevi te aktualno proeuropsko opredjeljenje u potpunosti odgovaraju izazovima suvremene muzeologije i defektoloških kretanja.

Kandidatkinja posjeduje zavidno stručno obrazovanje, kako s područja edukacijsko-rehabilitacijskih znanosti tako i muzeologije te neosporive ljudske resurse. U dosadašnjem radu iskazala se kao inspirativni vođa tima djelatnika TM koji posjeduje svježinu i otvoren um te uživa maksimalnu podršku suradnika koja omogućuje harmonične odnose, a time i odgovore na sve izazove.

Iz svih navedenih razloga smatramo da je Željka Bosnar Salihagić odgovarajuća kandidatkinja za mjesto ravnateljice Tiflološkog muzeja.